Die Suid-Afrikaanse Mediese Navorsingsraad (SAMNR) sê sowat 7 000 weggooibabas word nie betyds gevind nie.
In die maand waarin Wêreld-aannemingdag gevier word, wil die drukgroep Action Society ’n beroep op die publiek doen om hul harte en beursies vir dié saak oop te maak.
“Dit is selfverrykend wanneer jy die wêreld van ’n kind kan verander. Baie mense sien nie kans om hul huise vir hierdie babas en kinders oop te maak nie, maar deur finansieel by te dra kan jy die persone wat bereid is om te help se hande sterker te maak,” sê sy.
“Wanneer ’n kind byvoorbeeld in haar ouerhuis aangerand word, kan dit tot twee jaar deur die regte kanale neem om haar in ’n kinderhuis te besorg. As daar nie huise van veiligheid beskikbaar is nie, het sy geen alternatief om haarself te beskerm in die tussentyd nie.”
Action Society is ’n burgerregte-organisasie wat hul beywer om kwesbare partye in die samelewing te beskerm deur ’n stem vir hulle te wees. Hulle moedig die publiek aan om by nieregeringsorganisasies, veiligheids- en kinderhuise in hul omgewing betrokke te raak.